Greiems Poters

**Greiems Stīvens Poters** (; dzimis ) ir angļu futbola treneris un bijušais futbolists. Spēlējis aizsarga pozīcijā. Trenera karjeras laikā vadījis Anglijas Premjerlīgas klubus *[[Brighton & Hove Albion F.C.|Brighton & Hove Albion]]*, *[[Chelsea F.C.|Chelsea]]* un *[[West Ham United FC]]*. Kopš 2025. gada oktobra ir Zviedrijas futbola izlases galvenais treneris.

## Futbolista karjera
Profesionāla futbolista karjeru sāka *[[Birmingham City F.C.|Birmingham City]]*. Pēc īres *[[Wycombe Wanderers F.C.|Wycombe Wanderers]]* viņš pārcēlās uz *[[Stoke City F.C.|Stoke City]]*, pēc tam uz *[[Southampton F.C.|Southampton]]*. Būdams *Southampton* spēlētājs, viņš tika izsaukts uz Anglijas U-21 izlasi, kur piedalījās vienā Eiropas čempionāta kvalifikācijas spēlē pret Moldovu.

1997. gadā viņš pievienojās *[[West Bromwich Albion F.C.|West Bromwich Albion]]*, bet pēc trīsarpus gadiem, kuru laikā tika izīrēts arī uz *Northampton Town* un *[[Reading F.C.|Reading]]*, parakstīja līgumu ar *[[York City F.C.|York City]]*. 2003. gada vasarā pārcēlās uz *Boston United*. 2003. gada novembrī viņš tika izīrēts uz *Shrewsbury Town*. 2004. gadā Poters pārcēlās uz *Macclesfield Town*, kur noslēdza savu spēlētāja karjeru.

## Trenera karjera
2010. gada decembrī kļuva par Zviedrijas kluba *[[Östersunds FK]]* galveno treneri. Komanda tobrīd spēlēja 2. divīzijā, kas ir Zviedrijas futbola ceturtā pēc līmeņa līga. 2011. gadā komanda uzvarēja līgas Norlandes grupā, iekļūstot līmeni augstāk, bet vēl pēc gada uzvarēja arī 1. divīzijā un iekļuva *[[Superettan]]*, Zviedrijas otrajā spēcīgākajā līgā. 2013. gadā Poters pagarināja līgumu ar klubu vēl uz trīs gadiem. 2015. gadā izcīnīja 2. vietu *Superettan*, iegūstot ceļazīmi uz Zviedrijas augstāko līgu *[[Allsvenskan (futbols)|Allsvenskan]]*. Debijas sezonā *Allsvenskan* izdevās izcīnīt 8. vietu. 2017. gada aprīlī Potera vadītā *Östersunds FK* uzvarēja Zviedrijas kausā un iekļuva UEFA Eiropas līgā. 2017. gada sezonu komanda pabeidza 5. vietā *Allsvenskan*, bet Eiropas līgā spēlēja grupu turnīrā un izkļuva no grupas, kvalificējoties sešpadsmitdaļfinālam, kurā divu spēļu summā piekāpās Anglijas klubam *[[Arsenal FC|Arsenal]]*.

2018. gada jūnijā Poters kļuva par Anglijas otrās spēcīgākās līgas *[[Anglijas futbola čempionāts|Championship]]* kluba *[[Swansea City A.F.C.|Swansea City]]* galveno treneri. 2018.—2019. gada sezonu komanda noslēdza 10. vietā līgā, un pēc sezonas Poters atstāja to, lai kļūtu par Premjerlīgas kluba *[[Brighton & Hove Albion F.C.|Brighton & Hove Albion]]* galveno treneri.

2022. gada 8. septembrī Poters tika oficiāli iecelts par Premjerlīgas kluba *[[Chelsea F.C.|Chelsea]]* jauno galveno treneri, noslēdzot piecu gadu līgumu, aizstājot Tomasu Tuhelu.

Poters tika iecelts par Anglijas Premjerlīgas kluba West Ham United FC galveno treneri 2025. gada 9. janvārī, parakstot divarpus gadu līgumu, stājoties amatā, iepriekš atlaistā spāņu speciālista Julena Lopetegi vietā. 2025. gada 27. septembrī Poters tika atlaists no West Ham United FC galvenā trenera amata pēc sliktajiem rezultātiem un snieguma 2024.–2025. gada sezonas otrajā pusē un 2025.–2026. gada sezonas sākumā.

 Zviedrijas Futbola asociācija apstiprināja G. Poteru par Zviedrijas izlases galveno treneri.

## Atsauces

## Ārējās saites